Αναρωτιόμαστε, λοιπόν, κύριε Πρόεδρε, και ερωτούμε τον κύριο Επίτροπο ­ βέβαια λείπει ο κ. Bolkestein, αλλά ο κ. Monti είναι πολυσύνθετος και πιστεύω ότι μπορεί να έχει άποψη: δεν θάπρεπε οι μελέτες αυτές να εξετάζουν τον οικονομικό και κοινωνικό αντίκτυπο των διαφόρων προβλεπόμενων σεναρίων απελευθέρωσης για κάθε μία, επαναλαμβάνω, για κάθε μία από τις χώρες μέλη της Ευρωπαϊκής Ένωσης; Διότι, άλλο είναι βέβαια η ταχυδρομική υπηρεσία στην Ελλάδα ή στη Μεγάλη Βρετανία και άλλο στην Ολλανδία ή στο Βέλγιο.